CELEX: 62011TN0016
Language: fi
Date: 2011-01-14 00:00:00
Title: Asia T-16/11: Kanne 14.1.2011 — Alankomaat v. komissio

5.3.2011   
            
            
               FI
            
            
               Euroopan unionin virallinen lehti
            
            
               C 72/27
            
         Kanne 14.1.2011 — Alankomaat v. komissio
   (Asia T-16/11)
   2011/C 72/44
   Oikeudenkäyntikieli: hollanti
   
      Asianosaiset
   
   
      Kantaja: Alankomaiden kuningaskunta (asiamiehet: C. Wissels, M. de Ree ja M. Noort)
   
      Vastaaja: Euroopan komissio
   
      Vaatimukset
   
   Kantaja vaatii, että yleinen tuomioistuin
   
               —
            
            
               kumoaa Euroopan maatalouden ohjaus- ja tukirahaston (EMOTR) tukiosastosta, Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 4.11.2010 tehdyn Euroopan komission päätöksen 2010/668/EU 1 artiklan siltä osin kuin tämän päätöksen 1 artikla koskee Alankomaita ja siinä on kyse (kokonaismäärältään) 28 947 149,31 euron suuruisesta rahoitusta koskevasta oikaisusta, jota sovelletaan perunatärkkelyksen tuotannon kiintiöjärjestelmän puitteissa vuosina 2003–2008 ilmoitettujen menojen osalta
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio on soveltanut päätöksessä 2010/668/EU 10 prosentin suuruista kiinteää oikaisua Alankomaiden viranomaisten ilmoittamiin menoihin, jotka on maksettu vuosina 2003–2008 perunatärkkelyksen eurooppalaisen tukijärjestelmän puitteissa. Komission mukaan Alankomaiden viranomaiset maksoivat tärkkelyksen tuotantoyrityksille ja perunantuottajille tukea ennen kuin perunantuottajille oli maksettu toimitetuista perunoista vähimmäishinnan koko määrä.
   Alankomaiden hallitus katsoo, että vähimmäishinta on maksettu kokonaisuudessaan ennen tuen myöntämistä tärkkelyksen tuotantoyrityksille ja perunantuottajille. Vähimmäishinta on maksettu yhtäältä kuittaamalla osa vähimmäishinnasta sen vielä maksamatta olevan (yksityisoikeudellisen) saatavan kanssa, joka tuotantoyrityksellä oli tuottajalta, ja toisaalta siirtämällä loput vähimmäishinnasta tuottajan nimeämälle (pankki)tilille.
   Kantaja esittää kanteensa tueksi viisi kanneperustetta.
   
               1)
            
            
               Ensimmäinen kanneperuste, jonka mukaan asiassa on rikottu asetuksen N:o 1258/99 (1) 7 artiklan 4 kohtaa ja asetuksen N:o 1290/2005 (2) 31 artiklaa, kun ne luetaan yhdessä asetuksen N:o 1868/94 (3) 5 artiklan, asetuksen N:o 97/95 (4) 11 artiklan, asetuksen N:o 2236/2003 (5) 10 artiklan, asetuksen N:o 2237/2003 (6) 26 artiklan ja asetuksen N:o 1973/2004 (7) 20 artiklan kanssa, sillä, että menot on suljettu rahoituksen ulkopuolelle, vaikka palkkion ja suorien tukien myöntämisedellytykset täyttyivät, koska vähimmäishinta maksettiin kuittauksin ja tilisiirroin.
            
         
               2)
            
            
               Toinen kanneperuste, jonka mukaan asiassa on rikottu asetuksen N:o 1258/99 7 artiklan 4 kohtaa ja asetuksen N:o 1290/2005 31 artiklaa, kun se luetaan yhdessä asetuksen N:o 1868/94 5 artiklan, asetuksen N:o 97/95 11 artiklan, asetuksen N:o 2236/2003 10 artiklan, asetuksen N:o 2237/2003 26 artiklan ja asetuksen N:o 1973/2004 20 artiklan kanssa, sillä, että menot on suljettu rahoituksen ulkopuolelle, vaikka vähimmäishinta oli tuottajien vapaasti käytettävissä ennen palkkion ja suoran tuen myöntämistä.
            
         
               3)
            
            
               Kolmas kanneperuste, jonka mukaan asiassa on rikottu asetuksen N:o 1258/99 7 artiklan 4 kohtaa, asetuksen N:o 1663/95 (8) 8 artiklaa, asetuksen N:o 1290/2005 31 artiklaa, asetuksen N:o 885/2006 (9) 11 artiklaa ja loukattu puolustautumisoikeuksia sillä, että menot on suljettu rahoituksen ulkopuolelle, vaikka näissä säännöksissä tarkoitettua kontradiktorista menettelyä ei ole noudatettu kaikkien niiden toteamusten osalta, joille poissuljenta perustui.
            
         
               4)
            
            
               Neljäs kanneperuste, jonka mukaan asiassa on rikottu asetuksen N:o 1258/99 7 artiklan 4 kohtaa ja asetuksen N:o 1290/2005 31 artiklaa, kun ne luetaan yhdessä asetuksen N:o 97/95 11 artiklan, asetuksen N:o 2236/2003 10 artiklan, asetuksen N:o 2237/2003 26 artiklan ja asetuksen N:o 1973/2004 20 artiklan kanssa, sillä menot on suljettu rahoituksen ulkopuolelle, vaikka maksajavirasto pystyi tarkistamaan vähimmäishinnan maksamisen vastaanottajavaltioiden perusteella.
            
         
               5)
            
            
               Viides kanneperuste, jonka mukaan asiassa on rikottu asetuksen N:o 1258/99 7 artiklan 4 kohtaa, asetuksen N:o 1290/2005 31 artiklan 2 kohtaa ja loukattu suhteellisuusperiaatetta sillä, että on sovellettu 10 prosentin suuruista kiinteää oikaisua, vaikka ainoana puutteena oli väärän lähtökohdan käyttäminen vähimmäishinnan maksamista koskevan edellytyksen soveltamisessa ja tarkastuksessa.
            
         
      (1)  Yhteisen maatalouspolitiikan rahoituksesta 17.5.1999 annettu neuvoston asetus (EY) N:o 1258/1999 (EYVL L 160, s. 103).
   
      (2)  Yhteisen maatalouspolitiikan rahoituksesta 21.6.2005 annettu neuvoston asetus (EY) N:o 1290/2005 (EUVL L 209, s. 1).
   
      (3)  Perunatärkkelystuotannon kiintiöjärjestelmästä 27.7.1994 annettu neuvoston asetus (EY) N:o 1868/94 (EYVL L 197, s. 4).
   
      (4)  Neuvoston asetuksen (ETY) N:o 1766/92 soveltamista koskevista yksityiskohtaisista säännöistä perunantuottajille maksettavan vähimmäishinnan ja tasausmaksun osalta sekä perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamista koskevista yksityiskohtaisista säännöistä 17.1.1995 annettu neuvoston asetus (EY) N:o 97/95 (EYVL L 16, s. 3).
   
      (5)  Perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 soveltamista koskevista yksityiskohtaisista säännöistä 23.12.2003 annettu komission asetus (EY) N:o 2236/2003 (EUVL L 339, s. 45).
   
      (6)  Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun neuvoston asetuksen (EY) N:o 1782/2003 IV osastossa säädettyjen tiettyjen tukijärjestelmien soveltamista koskevista yksityiskohtaisista säännöistä 23.12.2003 annettu komission asetus (EY) N:o 2237/2003 (EUVL L 339, s. 52).
   
      (7)  Neuvoston asetuksen (EY) N:o 1782/2003 soveltamista koskevista yksityiskohtaisista säännöistä, jotka koskevat mainitun asetuksen IV ja IV a osastossa säädettyjä tukijärjestelmiä sekä kesannoidun maan käyttöä raaka-aineiden tuottamiseen 29.10.2004 annettu komission asetus (EY) N:o 1973/2004 (EUVL L 345, s. 1).
   
      (8)  Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7.7.1995 annettu komission asetus (EY) N:o 1663/1995 (EYVL L 158, s. 6).
   
      (9)  Neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta 21.6.2006 annettu komission asetus (EY) N:o 885/2006 (EUVL L 171, s. 90).